[Νέα](https://www.dsa.gr/%CE%BD%CE%AD%CE%B1) | [Ανακοινώσεις](https://www.dsa.gr/%CE%BD%CE%AD%CE%B1/%CE%B1%CE%BD%CE%B1%CE%BA%CE%BF%CE%B9%CE%BD%CF%8E%CF%83%CE%B5%CE%B9%CF%82) | 12/06/2025

**1η Οικουμενική Συνδιάσκεψη Ελλήνων Νομικών (Αθήνα, 7-10 Ιουλίου 2025) - https://helleniclawyers.org/**

Εικόνα που περιέχει κείμενο, ανθρώπινο πρόσωπο, αφίσα, στιγμιότυπο οθόνης

Το περιεχόμενο που δημιουργείται από τεχνολογία AI ενδέχεται να είναι εσφαλμένο.

Η Ολομέλεια των Προέδρων Δικηγορικών Συλλόγων Ελλάδος διοργανώνει, από κοινού με την Ένωση Ελλήνων Δικηγόρων Νέας Υόρκης (Hellenic Lawyers Association), την Ένωση Ελλήνων Δικηγόρων Αυστραλίας (Hellenic Australian Lawyers Association) και τον Παγκύπριο Δικηγορικό Σύλλογο, την 1η Οικουμενική Συνδιάσκεψη Ελλήνων Νομικών (Αθήνα, 7-10 Ιουλίου 2025) με θέμα **"Προασπίζοντας τη δημοκρατία, το κράτος δικαίου και τη δικαιοσύνη - παγκόσμιες προκλήσεις και ο ρόλος της Τεχνητής Νοημοσύνης".**

 To site της συνδιάσκεψης στην ηλεκτρονική διεύθυνση   <https://helleniclawyers.org/>

Η Συνδιάσκεψη αποτελεί σημαντικό γεγονός για το νομικό κόσμο της χώρας μας και τη διεθνή νομική κοινότητα, καθώς συμμετέχουν εξέχοντες νομικοί από την Ελλάδα, τις ΗΠΑ, την Αυστραλία και την Κύπρο.

Η θεματολογία εστιάζει σε κρίσιμα ζητήματα που απασχολούν τη σύγχρονη δικαιοσύνη και δικηγορία, όπως η προστασία των θεμελιωδών αρχών του κράτους δικαίου, η επίδραση της Τεχνητής Νοημοσύνης στα δικαστικά συστήματα και οι μηχανισμοί δικαστικού ελέγχου.

**Οι συνάδελφοι που επιθυμούν να συμμετάσχουν στις εργασίες της Συνδιάσκεψης που θα πραγματοποιηθούν στο Μέγαρο Μουσικής στις 8 & 9 Ιουλίου και στην Αίθουσα Τελετών του Εφετείου Αθηνών στις 10 Ιουλίου 2025, παρακαλούνται να αποστείλουν έως και την Δευτέρα 23 Ιουνίου 2025 αίτηση εκδήλωσης ενδιαφέροντος στο email olomeleia @ dsa . gr , αναφέροντας το Ονοματεπώνυμό τους, τον Αριθμό Μητρώου του Δικηγορικού Συλλόγου στον οποίο ανήκουν και στοιχεία επικοινωνίας τους (τηλέφωνο & email).**

**Η συμμετοχή είναι δωρεάν για την παρακολούθηση των εργασιών, ενώ για τη συμμετοχή στα γεύματα και στο δείπνο/τελετή λήξης θα υπάρχει κόστος συμμετοχής για το οποίο θα ενημερωθούν όσοι ενδιαφέρονται από τη Γραμματεία του Συνεδρίου.**

Σημειώνεται ότι λόγω της συμμετοχής συναδέλφων από το εξωτερικό θα τηρηθεί σειρά προτεραιότητας.

**Επισυνάπτεται το πρόγραμμα του Συνεδρίου**